samantalang sinisipsip ang isang mahabang sotanghon, ay iniisip ang paraang ikaliligtas niya sa kalagayang iyon, hanggan sa naalaala ang isang talumpating napag aralan sa klase at humanda nang gayahan yaon at lahukan ng ibang bagay. mga ginigiliw na kapatid sa panukala! ang simula niyang ikinumpay ang sipit na kagamitan ng mga insik sa pagkain. bitiwan mo ang sipit, ginulo mo ang buhok ko! ang sabi ng isa niyang katabi. sa tawag ng inyong paghahalal na pagpunan ang kakulangang iniwan sa. manggagaya! ang putol ni sandoval, ang talumpating iyan ay sa pangulo ng ating liceo! sa tawag ng inyong paghahalal ang patuloy ni tadeo na walang katiga tigatig na pagpunan ang kakulangang iniwan sa aking. pag iisip (at itinuro ang kaniyang tiyan) ng isang dakilang lalaki dahil sa kaniyang banal na aral at kaniyang mga kagagawan at mga panukala na karapatdapat na magkaroon ng kaunti pang alaala, ano ang masasabi sa inyo ng isang gaya ko na may malaking gutom sa dahilang hindi nananghali?